CELEX: 62007CA0124
Language: el
Date: 2008-04-03 00:00:00
Title: Υπόθεση C-124/07: Απόφαση του Δικαστηρίου (πρώτο τμήμα) της 3ης Απριλίου 2008 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — J.C.M. Beheer BV κατά Staatssecretaris van Financiën (Έκτη οδηγία περί ΦΠΑ — Παροχές υπηρεσιών συναφείς με ασφαλιστικές εργασίες — Μεσίτες ασφαλειών και ασφαλιστικοί πράκτορες)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/14
            
         Απόφαση του Δικαστηρίου (πρώτο τμήμα) της 3ης Απριλίου 2008 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — J.C.M. Beheer BV κατά Staatssecretaris van Financiën
   (Υπόθεση C-124/07) (1)
   
   (Έκτη οδηγία περί ΦΠΑ - Παροχές υπηρεσιών συναφείς με ασφαλιστικές εργασίες - Μεσίτες ασφαλειών και ασφαλιστικοί πράκτορες)
   (2008/C 128/22)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   J.C.M. Beheer BV
   κατά
   Staatssecretaris van Financiën
   Αντικείμενο της υποθέσεως
   Αίτηση για την έκδοση προδικαστικής αποφάσεως — Hoge Raad der Nederlanden — Ερμηνεία του άρθρου 13, Β, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Παροχές υπηρεσιών συναφείς προς ασφαλιστικές ή αντασφαλιστικές εργασίες που πραγματοποιούνται από τους μεσίτες ασφαλειών και τους ασφαλιστικούς πράκτορες — Υποκείμενος στον φόρο που ενεργεί ως διαμεσολαβητής επ' ονόματι ασφαλιστικού πράκτορα
   Διατακτικό της αποφάσεως
   Το άρθρο 13, Β, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, πρέπει να ερμηνευθεί υπό την έννοια ότι το γεγονός ότι ένας μεσίτης ασφαλειών ή ασφαλιστικός πράκτορας δεν έχει άμεση σχέση με τα μέρη της ασφαλιστικής ή αντασφαλιστικής συμβάσεως στη σύναψη της οποίας συντελεί, αλλά έχει έμμεση μόνο σχέση με τα μέρη αυτά μέσω άλλου υποκειμένου στον φόρο, ο οποίος έχει ο ίδιος άμεση σχέση με ένα από τα μέρη αυτά και με τον οποίο ο εν λόγω μεσίτης ασφαλειών ή ασφαλιστικός πράκτορας συνδέεται συμβατικά, δεν εμποδίζει να απαλλαγεί από τον ΦΠΑ βάσει της διατάξεως αυτής η υπηρεσία που παρέχεται από τον τελευταίο.
   
      (1)  ΕΕ C 95 της 28.4.2007.